ai4bharat/Pralekha huggingface dataset:
రక్షణ మంత్రిత్వ శాఖ
సాయుధ బలగాల ఆహార అలవాట్లు మార్చి చిరుధాన్యాల వినియోగం ఎక్కువ చేసి, సురక్షితమైన పోషకాలతో కూడిన ఆహారాన్ని అందించడానికి రక్షణ మంత్రిత్వ శాఖతో అవగాహన ఒప్పందం కుదుర్చుకున్న ఎఫ్ఎస్ఎస్ఏఐ
' రక్షణ కోసం ఆరోగ్యకర వంటకాలు' పుస్తకాన్ని ఆవిష్కరించిన రక్షణ శాఖ మంత్రి శ్రీ రాజ్నాథ్ సింగ్, ఆరోగ్య మంత్రి డాక్టర్ మన్సుఖ్ మాండవీయ
సాయుధ బలగాల ఆహార అలవాట్లు మార్చి చిరుధాన్యాల వినియోగం ఎక్కువ చేసి, సురక్షితమైన పోషకాలతో కూడిన ఆహారాన్ని అందించడానికి రక్షణ మంత్రిత్వ శాఖతో ఎఫ్ఎస్ఎస్ఏఐ అవగాహన ఒప్పందం కుదుర్చుకుంది. అవగాహన ఒప్పందంపై రక్షణ శాఖ మంత్రి శ్రీ రాజ్నాథ్ సింగ్, ఆరోగ్య, కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ సమక్షంలో 2023 జూలై 13న సంతకాలు జరిగాయి. ఈ సందర్భంగా ' రక్షణ కోసం ఆరోగ్యకర వంటకాలు' పుస్తకాన్ని శ్రీ రాజ్నాథ్ సింగ్,డాక్టర్ మన్సుఖ్ మాండవీయ ఆవిష్కరించారు. శ్రీ అన్న  వాడకాన్ని ఎక్కువ చేసి, వాడకం వల్ల కలిగే ప్రయోజనాలను పుస్తకంలో పొందుపరిచారు.
అవగాహన ఒప్పందంపై రక్షణ శాఖ తరఫున డైరెక్టర్ జనరల్  లెఫ్టినెంట్ జనరల్ ప్రీత్ మొహిందర సింగ్, ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా  సీఈఓ శ్రీ జి కమల వర్ధనరావు సంతకాలు చేశారు. ఆహార వైవిధ్యం,చిరుధాన్యాలు ఉపయోగించి సిద్ధం చేసే ఆహార ఉత్పత్తుల పోషక ప్రయోజనాల గురించి సిబ్బందిలో అవగాహన కల్పించడం కోసం ఒప్పందం ద్వారా కృషి చేస్తారు. రక్షణ మంత్రిత్వ శాఖకు చెందిన మెస్, క్యాంటీన్లు, ఇతరఆహార సరఫరా కేంద్రాలలో చిరుధాన్యాలతో తయారు చేసిన ఆహార పదార్థాలను ప్రవేశపెట్టడానికి కూడా అవగాహన ఒప్పందం అవకాశం కల్పిస్తుంది.
ఆహార భద్రత,ప్రమాణాల చట్టం 2006 కింద పొందుపరిచిన నిబంధనలకు అనుగుణంగా సాయుధ బలగాలకు ఆహారం తయారు చేస్తున్న చెఫ్, సరఫరాదారులు ఆహార భద్రత, పరిశుభ్రత అంశాలపై కూడా ఒప్పందంలో భాగంగా శిక్షణ అందిస్తారు. సాయుధ బలగాల సిబ్బంది ఆరోగ్య సంరక్షణ అంశానికి రక్షణ మంత్రిత్వ శాఖ ఇస్తున్న ప్రాధాన్యతను ఒప్పందం తెలియజేస్తుంది. దేశ సేవలో ఉన్న సాయుధ బలగాల సిబ్బంది ఆరోగ్యం, దృఢత్వానికి ఈ చర్యలు సహకరిస్తాయి. ప్రజలు ముఖ్యంగా సాయుధ బలగాల కుటుంబాలు పౌష్టికాహారాన్ని తీసుకోవడానికి , ఆరోగ్యకరమైన ఆహార పదార్థాలు ఎంపిక చేసుకుని ఆహార భద్రత పొందేలా ఒప్పందం ద్వారా కృషి జరుగుతుంది.
' రక్షణ కోసం ఆరోగ్యకర వంటకాలు' పుస్తకాన్ని ఎఫ్ఎస్ఎస్ఏఐ రూపొందించింది. దీనిలో చిరుధాన్యాలు ఉపయోగించి తయారు చేసిన ఆహార పదార్ధాల వివరాలు పొందుపరిచారు. రక్షణ మంత్రిత్వ శాఖ పరిధిలో పనిచేస్తున్న క్యాంటీన్లు, ఫుడ్ అవుట్లెట్లకు పుస్తకం విలువైన సమాచారం అందిస్తుంది. విభిన్న వాతావరణ పరిస్థితులు, క్లిష్టమైన భూభాగాల్లో రక్షణ సిబ్బంది విధులు నిర్వర్తిస్తున్నారు. దీనికి వారు బలమైన పోషకాలతో కూడిన ఆహారాన్ని తీసుకోవాల్సి ఉంటుంది.పోషక విలువలు కలిగిన చిరుధాన్యాలు విభిన్నమైన సమతుల్య ఆహారాన్ని అందిస్తాయి.
ఈ కార్యక్రమంలో చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్, డిఫెన్స్ సెక్రటరీ శ్రీ గిరిధర్ అరమానె, ఆరోగ్య శాఖ కార్యదర్శి శ్రీ రాజేష్ భూషణ్, రక్షణ శాఖ, ఆరోగ్య శాఖ సీనియర్ అధికారులు పాల్గొన్నారు.
రైల్వే మంత్రిత్వ శాఖ
భారతీయ రైల్వేలు 156 కి పైగా హాస్పిటల్ మేనేజ్మెంట్ ఇన్ఫర్మేషన్ సిస్టమ్  ని భారతీయ రైల్వేలో అందుబాటులోకి తెచ్చాయి.
బ్యాలెన్స్ హెల్త్ సదుపాయాలపై త్వరలో హెచ్ఎంఐఎస్యొక్క వేగవంతమైన విస్తరణ
వేగవంతమైన మరియు అవాంతరాలు, ఇబ్బందులు లేని ఆరోగ్య సంరక్షణను అందించడానికి మొత్తం రైల్వే ఆరోగ్య వ్యవస్థను ఒకే నిర్మాణంలో తీసుకువచ్చే ప్రయత్నమే హెచ్ఎంఐఎస్ అమలు
రైల్వేలోని మొత్తం 11,76,300 మంది ఉద్యోగులలో, 11,24,058 మంది హెచ్ఎంఐఎస్లో నమోదు చేయబడ్డారు
భారతీయ రైల్వే నిర్వహించే ఆరోగ్య సంరక్షణ వ్యవస్థలలో హెచ్ఎంఐఎస్ నమూనా మార్పును తీసుకురానుంది.
ప్రస్తుత ఐటి యుగంలో డిజిటలైజ్డ్ హెల్త్కేర్ అవాంతరాలు లేని సేవలను అందించడం ప్రస్తుత అవసరం. దీనిని దృష్టిలో ఉంచుకుని రైల్వే మంత్రిత్వ శాఖకు చెందిన మినీరత్న పిఎస్యు రైల్ టెల్ మరియు ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ కింద పనిచేసే సి-డాక్-ఏ యూనిట్ , పాన్ ఇండియా హాస్పిటల్ మేనేజ్మెంట్ ఇన్ఫర్మేషన్ సిస్టమ్  అమలు చేసే బాధ్యతను అప్పగించారు. 129 రైల్వే ఆసుపత్రులు మరియు 586 ఆరోగ్య విభాగాలలో వేగవంతమైన, అవాంతరాలు మరియు ఇబ్బంది లేని ఆరోగ్య సంరక్షణను అందించడానికి మొత్తం రైల్వే ఆరోగ్య వ్యవస్థను ఒకే నిర్మాణంలో తీసుకురావడానికి ఈ కార్యక్రమం చేపట్టారు.
రైల్వేలోని మొత్తం 11,76,300 మంది ఉద్యోగులలో నమోదిత ఉద్యోగ లబ్ధిదారుల సంఖ్య 11,24,058. జారీ చేయబడిన మొత్తం హెచ్ఎంఐఎస్ ఉద్యోగి కార్డులు 10,33,143. రైల్వేలోని మొత్తం 16,52,082 పెన్షనర్లలో రిజిస్టర్డ్ పెన్షనర్ల లబ్ధిదారులు 4,83,592. మొత్తం హెచ్ఎంఐఎస్ పెన్షనర్ లబ్ధిదారుల కార్డులు 3,75,440 జనరేట్ చేయబడ్డాయి. ఉద్యోగులపై సగటున 3-4 ఆధారపడి ఉంటారు. మరియు పెన్షనర్లు 2-3 డిపెండెంట్లను కలిగి ఉంటారు.
హెచ్ఎంఐఎస్ ఇప్పటికే భారతీయ రైల్వేలలో 156 ఆరోగ్య సౌకర్యాలను ఏర్పాటు చేసింది. బ్యాలెన్స్ హెల్త్ సదుపాయాలపై మరింత వేగవంతమైన విస్తరణ 2021 లో చేయబడుతుంది.
హెచ్ఎంఐఎస్ సొల్యూషన్ క్లినికల్ కేర్ మరియు హాస్పిటల్ అడ్మినిస్ట్రేషన్ యొక్క మొత్తం వ్యవస్థ రైల్వే హాస్పిటల్స్కు సంబంధించిన 20 మాడ్యూల్స్తో కవర్ చేస్తుంది. మాడ్యూల్స్ ఓపిడి, ఐపిడి, ల్యాబ్లు, ఓటి, బ్లడ్ బ్యాంక్, ఫార్మసీ, రిఫరల్స్, మెడికల్ ఎగ్జామినేషన్స్ మరియు మెడికల్ క్లెయిమ్ల రీయింబర్స్మెంట్ మొదలైన హాస్పిటల్ మేనేజ్మెంట్ యొక్క కోర్ మరియు అనుబంధ అవసరాలు రెండింటినీ కవర్ చేస్తాయి.
వైద్య లబ్ధిదారులకు సాధికారత కల్పించడానికి మొబైల్ యాప్ కూడా అభివృద్ధి చేయబడింది. రోగులు ఎక్కడి నుండైనా తమ ఎలక్ట్రానిక్ మెడికల్ రికార్డ్  ని యాక్సెస్ చేయడానికి ఇది వీలు కల్పిస్తుంది. టెలి-కన్సల్టేషన్, ల్యాబ్ రిపోర్ట్ యాక్సెస్, రోగికి పంపిణీ చేయబడిన మందులు మొదలైన సదుపాయాలు కూడా ఈ యాప్ ద్వారా అందించబడతాయి. స్వీయ నమోదు ఫీచర్ కూడా ఈ యాప్లో అందుబాటులో ఉంది.
ఈ వ్యవస్థ ఆరోగ్య మరియు కుటుంబ సంక్షేమ మంత్రిత్వ శాఖకు చెందిన జాతీయ డిజిటల్ హెల్త్ మిషన్ ప్రోగ్రామ్తో పూర్తిగా అనుసంధానించబడి ఉంది. హెచ్ఎంఐఎస్ ఇండియన్ రైల్వే యొక్క ప్రత్యేకమైన మెడికల్ ఐడీ , ఐ-పాస్ మరియు ఎఆర్పిఎఎన్ మొదలైన అనేక ఇతర డిజిటల్ కార్యక్రమాలతో సమకాలీకరించబడింది. అలాగే అవసరానికి అనుగుణంగా మరింత అనుసంధానం చేయగల సామర్థ్యం కూడా ఉంది.
రైల్వే హెల్త్కేర్ లబ్ధిదారుల ప్రత్యేక మెడికల్ ఐడి  ద్వారా అందుబాటులో ఉండే హెల్త్ డేటా డిజిటలైజేషన్ హెల్త్కేర్ సేవలకు ఇబ్బంది లేకుండా మరియు పారదర్శకంగా చేస్తుంది. హెచ్ఎంఐఎస్ యాప్లోని క్యూఆర్ కోడ్ను స్కాన్ చేయడం ద్వారా రోగి ఓపిడి అపాయింట్మెంట్ తీసుకోవచ్చు. ఇది సుమారు 10 మిలియన్ల మంది రైల్వే ఆరోగ్య లబ్ధిదారులకు సంరక్షణ మరియు ఆరోగ్య సేవలలో మెరుగుదలను అందిస్తుంది.
ప్రధాన మంత్రి కార్యాలయం
ఓణమ్ నాడు ప్రజల కు శుభాకాంక్షలు తెలిపిన ప్రధాన మంత్రి
ఓణమ్ సందర్భం లో అందరి కి, ప్రత్యేకించి కేరళ ప్రజల కు, ప్రపంచవ్యాప్తం గా ఉన్నటువంటి మలయాళీ సముదాయాని కి ప్రధాన మంత్రి శ్రీ నరేంద్ర మోదీ శుభాకాంక్షలను తెలియజేశారు.
ప్రధాన మంత్రి ఒక ట్వీట్ లో -
‘‘ప్రతి ఒక్కరి కి, ప్రత్యేకించి కేరళ ప్రజల కు మరియు ప్రపంచం అంతటా ఉన్నటువంటి మలయాళీ సముదాయాని కి ఇవే ఓణమ్ శుభాకాంక్షలు, ఈ పండుగ ప్రకృతి మాత యొక్క మహత్వపూర్ణమైనటువంటి భూమిక ను గురించి, కష్టపడి పని చేసే మన రైతుల యొక్క ప్రాముఖ్యాన్ని గురించి స్పష్టం గా చాటిచెప్తుంది. ఓణమ్ మన సమాజం లో సామరస్య భావన ను సైతం పెంపొందింపచేయుగాక.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 63.09 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.87 కోట్లకుపైగా నిల్వలు, ఉపయోగించని డోసులు; పంపిణీలో 21.76 లక్షల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
63,09,30,270
|
|
పంపిణీలో ఉన్నవి
|
|
21,76,930
|
|
అందుబాటులోని నిల్వలు
|
|
4,87,39,946
63.09 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. ఇంకా 21.76 లక్షలకుపైగా  డోసులు పంపిణీలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.87 కోట్ల  నిల్వలు, ఉపయోగించని డోసులు అందుబాటులో ఉన్నాయి.
సాంస్కృతిక మంత్రిత్వ శాఖ
నేడు న్యూఢిల్లీలోని కర్తవ్య పథ్లో జరిగిన జాతీయ గణతంత్ర దినోత్సవ వేడుకల్లో సాంస్కృతిక మహోత్సవం వందేభారతం కార్యక్రమం ఆకర్షణీయంగా నిలిచింది.
రిపబ్లిక్ డే లో సాంస్కృతిక మంత్రిత్వ శాఖ యొక్క రంగురంగుల దృశ్య ప్రదర్శన 'నారీ శక్తి' థీమ్ను ప్రదర్శించింది .
ఈ రోజు న్యూఢిల్లీలోని కర్తవ్య పథ్లో జరిగిన జాతీయ గణతంత్ర దినోత్సవ వేడుకల్లో సాంస్కృతిక మంత్రిత్వ శాఖ యొక్క సాంస్కృతిక మహోత్సవం వందేభారతం కార్యక్రమం ఆకర్షణీయంగా నిలిచింది. జాతీయ స్థాయి పోటీలో ఎంపికైన 479 మంది కళాకారులు 'నారీ శక్తి' అనే అంశంపై యావత్ దేశం ముందు ప్రదర్శించారు. గ్రాండ్ పరేడ్ సందర్భంగా, కళాకారులు తమ శక్తివంతమైన మరియు అర్ధవంతమైన ప్రదర్శన ద్వారా ప్రేక్షకులను ఆకట్టుకున్నారు మరియు ఏక్ భారత్ శ్రేష్ఠ భారత్ యొక్క నిజమైన స్ఫూర్తితో భారతదేశం యొక్క విభిన్న సాంస్కృతిక మరియు కళాత్మక వారసత్వాన్ని బయటకు తీసుకువచ్చారు.
వందే భారతం కార్యక్రమానికి సంగీతం రాజా భవతారిణి మరియు అలోకనంద దాస్ గుప్తా స్వరపరిచారు మరియు కూర్పు హిందుస్థానీ, కర్నాటిక్ మరియు సమకాలీన జాజ్ అంశాల మేలు కలయిక.
ఈ రోజు కర్తవ్య పథ్లో జరిగిన రిపబ్లిక్ డే వేడుకల్లో 'శక్తి రూపేన్ సంస్థితా' టైటిల్తో సాంస్కృతిక మంత్రిత్వ శాఖ యొక్క రంగుల దృశ్య కావ్యం కూడా ప్రదర్శించబడింది. ఈ దృశ్య కావ్యం దేవత యొక్క 'శక్తి' రూపంపై ఆధారపడి ఉంటుంది. ఈ ప్రదర్శన ద్వారా దేవతలను స్తుతించే అనేక జానపద నృత్యాలు ఒకే వేదికపై సంగమించాయి.
కేంద్ర సాంస్కృతిక మంత్రిత్వ శాఖ మరియు రక్షణ మంత్రిత్వ శాఖ సంయుక్త ఆధ్వర్యంలో 'వందే భారతం నృత్యోత్సవం' నిర్వహించబడుతుంది. ఇది అఖిల భారత నృత్య ఉత్సవం, ఈ నృత్య ప్రదర్శన ద్వారా ప్రపంచం మొత్తానికి జాతి చైతన్యాన్ని ప్రతిబింబించే లక్ష్యంతో, ప్రజలలో 'ఏక్ భారత్ శ్రేష్ఠ భారత్' స్ఫూర్తిని ప్రచారం చేస్తుంది. దీని రెండవ ఎడిషన్ కోసం దేశంలోని నలుమూలల నుండి కళాకారులు పోటీ పడ్డారు. అక్టోబర్ 15, 2022న ప్రారంభమైన ఈ పోటీలో మూడు దశలు ఉన్నాయి, అవి రాష్ట్రం, జోనల్ మరియు జాతీయం. పాల్గొనడానికి సూచించిన వయోపరిమితి 17 నుండి 30 సంవత్సరాలు. పోటీ యొక్క గ్రాండ్ ఫినాలే 19 మరియు 20 డిసెంబర్ 2022 న న్యూ ఢిల్లీలోని జవహర్లాల్ నెహ్రూ స్టేడియంలో నిర్వహించబడింది.
గనుల మంత్రిత్వ శాఖ
రష్యా కు చెందిన జాయింట్ స్టాక్ కంపెనీ రోస్ జియోలోజియా కు, భారతదేశం లోని జియలాజికల్ సర్వే ఆఫ్ ఇండియా  కి మధ్య భూ-విజ్ఞానశాస్త్రం రంగం లో సహకారానికి సంబంధించిన ఒక ఒప్పంద పత్రం పై అవగాహన పూర్వకఒప్పంద పత్రాని కి ఆమోదం తెలిపిన మంత్రిమండలి
రష్యా కు చెందిన జాయింట్ స్టాక్ కంపెనీ రోస్ జియోలోజియా  కి, భారత ప్రభుత్వ గనుల మంత్రిత్వ శాఖ ఆధీనం లోని జియలాజికల్ సర్వే ఆఫ్ ఇండియా  కి మధ్య భూ- విజ్ఞానశాస్త్రం రంగం లో సహకారానికి సంబంధించిన ఒక అవగాహన పూర్వక ఒప్పంద పత్రం  పైన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది.
ఈ అవగాహన పూర్వక ఒప్పంద పత్రం ముఖ్య ఉద్దేశ్యాల లో భూ- విజ్ఞాన రంగం లో ఇరు పక్షాల కు మధ్య లోతయిన మరియు /లేదా దాగి ఉన్న ఖనిజ నిక్షేపాల అన్వేషణ లో సాంకేతిక సహకారం; ఎరో-జియోఫిజికల్ డేటా విశ్లేషణ; పిజిఇ మరియు ఆర్ఇఇ ల అన్వేషణ, పరిశోధన; రష్యా కు చెందిన అత్యంత ఆధునిక సమాచార సాంకేతిక విజ్ఞానం అండ దండల తో ఇండియన్ జియో సైన్స్ డేటా రిపాజిటరి ని సంయుక్తం గా అభివృద్ధి పరచడం; డేటా పరమైన ఖచ్చితత్వాన్ని సాధించడం తో పాటు అధికతమ వ్యయాన్ని తిరిగి రాబట్టుకోవడం కోసం తవ్వకాలు, నమూనా ల రూపకల్పన, ఇంకా ప్రయోగశాల స్థాయి విశ్లేషణ ల రంగం లో జ్ఞానాన్ని, సాంకేతిక విజ్ఞానాన్ని పరస్పరం ఇచ్చి పుచ్చుకోవడం, భూ- విజ్ఞాన శాస్త్రంతో జతపడ్డ శాస్త్రవేత్తలు, ఇతర సిబ్బంది వంటి వారి కి శిక్షణ ను ఇవ్వడం, సామర్థ్య నిర్మాణం రంగం లో పరస్పర సహకారాన్ని విస్తరించుకోవడం వంటివి భాగం గా ఉన్నాయి.
రోస్ద జియో, జిఎస్ఐ ల అపార అనుభవం, వాటి మధ్య గల పరస్పర సహకారం తాలూకు సామర్థ్యాన్ని దృష్టి లో పెట్టుకొంటే, ఈ అవగాహన పూర్వక ఒప్పంద పత్రం భూ- విజ్ఞాన రంగం లో జిఎస్ఐ కి, రోస్ జియో కు మధ్య సహకారానికి ఒక విస్తృతమైన ఫ్రేమ్ వర్క్ ను అందించే కోణం లో గొప్ప ప్రయోజనకారి గా ఉండగలదు.
పూర్వరంగం:
రోస్ జియోలోజియో  రష్యన్ ఫెడరేశన్ లోకెల్లా అతి పెద్దదైనటువంటి జియలాజికల్ స్టేట్ హోల్డింగ్ కంపెనీ గా పేరుతెచ్చుకొంది. ఈ కంపెనీ కి వృత్తిపరం గా ఉన్నత శ్రేణి దక్షతల కు తోడు భూ- విజ్ఞాన సంబంధి సమాచారం తాలూకు సంచయం, అరుదైన సంభావన ల సత్తా కూడా ఉంది. ఈ కంపెనీ అన్ని రకాలైన ఖనిజ వనరుల అన్వేషణ కార్యకలాపాల ను జరుపుతూ ఉంటుంది. వాటి లో.. ప్రాంతీయ సర్వేక్షణ ల మొదలు నిలవల ను అంచనా వేయడం, ఆయా క్షేత్రాల లో గని తవ్వకాల పనుల ను ప్రారంభించడం వంటి భూవైనిక పూర్వేక్షణ మరియు అన్వేషణ సంబంధి కార్యకలాపాల నిర్వహణ వరకు భాగం గా ఉన్నాయి. ఈ కంపెనీ సముద్ర తీరాని కి ఆవల భూ విజ్ఞాన సంబంధ కార్యకలాపాలు, ఆన్-శెల్ఫ్ నిర్వహణ రంగం లో అద్వితీయమైన యోగ్యత ఈ కంపెనీ కి సొంతం.
రోస్ జియో ప్రతినిధి వర్గం 2020వ సంవత్సరం లో భారతదేశాన్ని సందర్శించినప్పుడు, న్యూ ఢిల్లీ లో గనుల శాఖ తో, జిఎస్ఐ తో సమావేశమైంది. భూ- విజ్ఞాన శాస్త్ర రంగం లో సహకారానికి సంబంధించి జిఎస్ఐ కి, రోస్ జియో కు మధ్య ఒక అవగాహన పూర్వక ఒప్పంద పత్రం పై సంకతాలు చేయాలని ఆ సమావేశం లో ప్రతిపాదించడం జరిగింది. ఆ ప్రతిపాదన కు అనుగుణం గా రోస్ జియో తో జిఎస్ఐ సంప్రదింపులు జరిపి, ఒక ముసాయిదా ఎమ్ఒయు కు తుది రూపు ను ఇచ్చింది.
ప్రధాన మంత్రి కార్యాలయం
భారత్-బంగ్లాదేశ్ ద్వైపాక్షిక వర్చువల్ సమ్మిట్ లో ప్రధాని ప్రారంభ వ్యాఖ్యలు
యువర్ ఎక్సలెన్సీ, ప్రధానమంత్రి షేక్ హసీనా గారూ, నమస్కారం !
బిజోయ్ దిబ్షేర్ ఔనెక్ ఔనెక్ అభినందన్ ఆర్ పోష్ పర్బోనర్ శుభేచ్చ !
నేడు, ప్రపంచం మొత్తం వర్చువల్ సమ్మిట్ లు చేస్తోంది. కానీ ఈ మాధ్యమం మీకు, నాకు కొత్తకాదు. చాలా ఏళ్లుగా వీడియో మాధ్యమం ద్వారా మాట్లాడుతూనే ఉన్నాం.
చాలా సార్లు మనం వీడియో ద్వారా ప్రాజెక్టులను ఆవిష్కరించాం, ప్రారంభించాం.
యువర్ ఎక్సలెన్సీ,
విజయ్ దివస్ తరువాత, ఇవాళ మన సమావేశం మరింత ప్రత్యేక ప్రాముఖ్యతను కలిగి ఉంది.
విముక్తి వ్యతిరేక శక్తులపై బంగ్లాదేశ్ చారిత్రాత్మక విజయాన్ని మీతో విజయ్ దివస్ గా జరుపుకోవడం మాకు గర్వకారణం.
ఈ రోజు, బంగ్లాదేశ్ నలభై తొమ్మిది సంవత్సరాల స్వాతంత్ర్య వేడుకలు జరుపుకుంటున్న సందర్భంగా, ఈ సందర్భం కై వారి జీవితాలను అర్పించిన ఇరు దేశాల అమరవీరులకు నేను నివాళులర్పిస్తున్నాను.
విజయ్ దివస్ సందర్భాన్ని పురస్కరించుకొని నిన్న రాష్ట్రీయ సమర్ స్మారక చిహ్నం వద్ద నేను నివాళులర్పించడం జరిగింది. గోల్డెన్ విక్టరీ టార్చ్ వెలిగించడం కూడా జరిగింది.
ఈ నాలుగు 'విక్టరీ టార్చ్ లు ' భారతదేశం అంతటా ప్రయాణిస్తాయి, గ్రామ గ్రామానికి మా అమరవీరులను తీసుకువెళతారు.
డిసెంబర్ 16 నుండి మేము 'గోల్డెన్ విక్టరీ ఇయర్' జరుపుకుంటున్నాము, దీనిలో భారతదేశం అంతటా అనేక కార్యక్రమాలు నిర్వహించబడతాయి.
ఎక్సలెన్సీ,
ముజీబ్ బర్షో సందర్భంగా, భారతీయులందరి తరఫున నేను మీకు శుభాకాంక్షలు తెలియజేస్తున్నాను.
వచ్చే ఏడాది బంగ్లాదేశ్ సందర్శించడానికి నన్ను ఆహ్వానించినందుకు ధన్యవాదాలు. మీతో కలిసి బంగబంధుకు నివాళి అర్పించడం నాకు గర్వకారణం.
ఎక్సలెన్సీ,
మన పొరుగున ఉన్న వారికే తొలి ప్రాధాన్యత విధానానికి బంగ్లాదేశ్ ఒక ప్రధాన స్తంభం.. బంగ్లాదేశ్ తో సంబంధాలను బలోపేతం చేయడానికి, వేగవంతం చేయడం అనేవి మొదటి రోజు నుంచి నాకు ఉన్న ప్రత్యేక ప్రాధాన్యతలు.
ప్రపంచ మహమ్మారి కారణంగా ఈ సంవత్సరం సవాలుగా ఉంది అనేది నిజం.
అయితే ఈ క్లిష్ట సమయంలో భారత్, బంగ్లాదేశ్ ల మధ్య మంచి సహకారం ఉండటం సంతృప్తిని కలిగించే విషయం.
మందులు లేదా వైద్య పరికరాల్లో లేదా ఆరోగ్య నిపుణులతో కలిసి పనిచేయడానికి ఇరు దేశాల మధ్య సహకారం ఉంది. వ్యాక్సిన్ రంగంలో కూడా మన మధ్య మంచి సహకారం ఉంది. ఈ విషయంలో మీ అవసరాల పై కూడా మేం ప్రత్యేక శ్రద్ధ తీసుకుంటాం.
సార్క్ ఫ్రేమ్ వర్క్ కింద బంగ్లాదేశ్ అందించిన సహకారానికి మీకు నా కృతజ్ఞతలు తెలియజేస్తున్నాను.
కేవలం ఆరోగ్యం విషయంలో మాత్రమే కాకుండా ఇతర ప్రాంతాల్లో ఈ ఏడాది మా ప్రత్యేక భాగస్వామ్యం క్రమంగా పెరుగుతోంది.
భూ సరిహద్దు వాణిజ్యానికి ఉన్న అడ్డంకులను తగ్గించాం. రెండు దేశాల మధ్య కనెక్టివిటీ ని విస్తరించారు. కొత్త మార్గాలు జోడించబడ్డాయి.
ఇవన్నీ మన సంబంధాలను మరింత బలోపేతం చేయాలనే మా ఉద్దేశ్యాలను ప్రతిబింబిస్తాయి.
"ముజిబ్ చిరంతర్" - బంగబందు సందేశం శాశ్వతమైనది.మరియు ఈ స్ఫూర్తితోనే ఆయన వారసత్వాన్ని కూడా మనం గౌరవిస్తాం.
బంగబంధు వారసత్వం మీ అద్భుతమైన నాయకత్వంలో స్పష్టంగా ప్రతిబింబిస్తుంది. అదే సమయంలో, మా ద్వైపాక్షిక సంబంధాలపట్ల మీ వ్యక్తిగత నిబద్ధత కూడా స్పష్టంగా ఉంది.
బంగబంధు గౌరవార్థం ఇవాళ మీతో ఒక తపాలా బిళ్ళను విడుదల చేయడం, బాపూ, బంగబంధులపై డిజిటల్ ఎగ్జిబిషన్ ప్రారంభించడం నాకు గర్వకారణం. బాపూ, బంగబంధు లకు సంబంధించిన ప్రదర్శన మన యువతకు స్ఫూర్తినిస్తుందని ఆశిస్తున్నాను. ఇందులో ప్రత్యేక విభాగం కస్తూర్బా గాంధీజీ మరియు పూజ్య బంగామాతాజీ లకు అంకితం చేయబడింది.
ఎక్సలెన్సీ,
ఇప్పుడు నేను మీ ప్రారంభ వ్యాఖ్యలకై మిమ్మల్ని ఆహ్వానించాలనుకుంటున్నాను.
(
మహిళా, శిశు అభివృద్ధి మంత్రిత్వ శాఖ
పోషణ్ అభియాన్ కింద "పోషన్ ట్రాకర్ & ఎత్తు/బరువు కొలత"పై గౌహతిలో ఓరియంటేషన్ శిక్షణా కార్యక్రమాన్ని నిర్వహించిన ఎన్ఐపిసిసిడి
ఇండోర్లో జరిగిన సక్షం అంగన్వాడీ స్కీమ్లోని కార్యకర్తలకు మిషన్ పోషణ్ 2.0 కింద ఏడబ్ల్యూసిలో చైల్డ్ అసెస్మెంట్ స్ట్రాటజీస్పై శిక్షణ
మే 29 నుండి 31 వరకు గౌహతిలోని ఎన్ఐపిసిసిడి ప్రాంతీయ కేంద్రంలో అంబ్రెల్లా ఐసిడిఎస్ కింద అంగన్వాడీ సేవల పథకంలో పనిచేసే వారి కోసం "పోషన్ ట్రాకర్ & ఎత్తు/బరువు కొలత"పై ఓరియంటేషన్ శిక్షణా కార్యక్రమం నిర్వహించబడింది.
పోషన్ ట్రాకర్ అనేది అంగన్వాడీ సెంటర్  కార్యకలాపాలను మరియు సేవా డెలివరీని వీక్షించడానికి అంగన్వాడీ కార్యకర్తలకు  అందించబడిన యాప్ అభివృద్ధి చెందిన సిస్టమ్ అన్ని ఏడబ్ల్యూసిలు,ఏడబ్ల్యూడబ్ల్యూలు మరియు లబ్ధిదారుల యొక్క నిజ సమయ పర్యవేక్షణ మరియు ట్రాకింగ్ను ఇది అనుమతిస్తుంది.
ఇండోర్లోని ఎన్ఐపిసిసిడి రీజినల్ సెంటర్లో మే 30 నుండి 31 వరకూవరకు సక్షం అంగన్వాడీ స్కీమ్లో పనిచేసే వారి కోసం"ఏడబ్ల్యూసిలలో పిల్లల అంచనా వ్యూహాలు"పై శిక్షణా కార్యక్రమం నిర్వహించబడింది. 32 మంది పార్టిసిపెంట్లు ఈ కార్యక్రమానికి హాజరయ్యారు.
కార్యక్రమ ముఖ్యాంశాలు:
- అసెస్మెంట్ మరియు రిపోర్టింగ్ సూత్రాలు
- మదర్ అండ్ చైల్డ్ ప్రొటెక్షన్ కార్డ్ వాడకం
- డబ్ల్యూహెచ్ఓ గ్రోత్ చార్ట్
- చైల్డ్ అసెస్మెంట్ కార్డ్
ప్రధాన మంత్రి కార్యాలయం
రేపు ఆషాఢ పూర్ణిమ-ధమ్మ చక్ర దినోత్సవ కార్యక్రమంలో సందేశాన్ని పంచుకోనున్న - ప్రధానమంత్రి
ఆషాఢ పూర్ణిమ-ధమ్మ చక్ర దినోత్సవ కార్యక్రమంలో ప్రధానమంత్రి శ్రీ నరేంద్ర మోదీ, రేపు, 2021 జూలై, 24వ తేదీ ఉదయం 8 గంటల 30 నిముషాలకు, తమ సందేశాన్ని పంచుకోనున్నారు.
ఈ మేరకు, సామాజిక మాధ్యమం ద్వారా ప్రధానమంత్రి ఒక ట్వీట్ చేస్తూ,
"రేపు, జూలై 24వ తేదీ ఉదయం 8 గంటల 30 నిముషాలకు, ఆషాఢ పూర్ణిమ-ధమ్మ చక్ర దినోత్సవ కార్యక్రమంలో నా సందేశాన్ని పంచుకుంటాను." అని తెలియజేశారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఘనంగా స్వాతంత్య్ర వేడుకలు జరుపుకున్న సిఎస్ఐఆర్-సిఎంఈఆర్ఐ
ప్రొఫెసర్  హరీష్ హిరానీ --- “ సిఎస్ఐఆర్-సిఎంఈఆర్ఐ దేశం కోసం ముందు నిలిచి, సాంకేతిక జోక్యం ద్వారా కోవిడ్-19 ప్రభావాన్ని తగ్గించడానికి అవిశ్రాంతంగా కృషి చేస్తోంది”
సిఎస్ఐఆర్-సిఎమ్ఆర్ఐ ఈ రోజు భారత స్వాతంత్య్ర దినోత్సవాన్ని ఘనంగా జరుపుకుంది. దుర్గాపూర్  లోని ప్రధాన కార్యాలయంలో జాతీయ పతాకం ఎగురవేశారు. ఈ సందర్భంగా డైరెక్టర్ ప్రొఫెసర్  హరీష్ హిరానీ మాట్లాడుతూ, “ఫ్రంట్లైన్ హెల్త్కేర్ సిబ్బంది, అధికారులు, భద్రతా సిబ్బంది ప్రస్తుతు కష్టకాలంలో కూడా అవిశ్రాంతంగా, నిస్వార్థంగా దేశానికి సమాజానికి సేవలు అందిస్తున్నందుకు వందనాలు సమర్పిస్తున్నాను ” అని అన్నారు.
సిఎస్ఐఆర్-సిఎంఈఆర్ఐ సేవలను ప్రొఫెసర్ హిరానీ కొనియాడుతూ, కోవిడ్ -19 ని ఎదుర్కోవడంలో సిబ్బంది అంతా నిరంతర కృషి చేస్తున్నారని అన్నారు. సంస్థ అభివృద్ధి చేసిన వివిధ సాంకేతికతలను దేశ వ్యాప్తంగా 13 ఎస్ఎంఈ లకు బదిలీ చేసిందని ఆయన తెలిపారు.
సిఎస్ఐఆర్-సిఎంఈఆర్ఐ శాస్త్రీయంగా & యుఎఫ్ ప్రక్రియతో చేసిన ఫేస్ మాస్క్, ఫేస్ షీల్డ్ కమ్ ఫేస్ మాస్క్, ఫేస్ షీల్డ్ కమ్ ఫేస్ మాస్క్ విత్ హెడ్ క్యాప్, హాస్పిటల్ కేర్ అసిస్టటివ్ రోబోటిక్ డివైస్, తాకే అవసరం లేకుండానే వినియోగించుకునేలా సోప్ కమ్ వాటర్ డిస్పెన్సెర్, బ్యాటరీ ఆపరేటెడ్ క్రిమిసంహారక స్ప్రేయర్లను కోవిడ్ కలుషిత గొలుసును తెంచడానికి రూపొందించారు. కోవిడ్ నుండి రక్షణ కోసం ఇంకా అనేక సాంకేతికత పరికరాలను సిఎస్ఐఆర్-సిఎంఈఆర్ఐ రూపొందిస్తోంది.
గనుల మంత్రిత్వ శాఖ
జిల్లాల వారీగా ఖనిజ వనరులు, భూగర్భ వివరాలతో పటాలు
స్వాతంత్ర్య అమృత మహోత్సవ వారోత్సవ వేడుకలలో విడుదల చేసిన జియోలాజికల్ సర్వే ఆఫ్ ఇండియా
75 ఏళ్ల స్వాతంత్ర్య సంస్మరణ సందర్భంగా నిర్వహిస్తోన్న స్వాతంత్ర్య అమృత్ మహోత్సవాలలో భాగంగా హైదరాబాద్ లోని జియోలాజికల్ సర్వే ఆఫ్ ఇండియా, దక్షిణాధి ప్రాంతీయ ప్రధాన కార్యాలయం శుక్రవారం వారోత్సవ వేడుకలు ప్రారంభించింది. ఆజాదీ కా అమృత్ మహోత్సవాల్లో భాగంగా గనుల మంత్రిత్వ శాఖ 2022 జూలై 11 నుండి 17 వరకు మహా వారోత్సవ వేడుకలు నిర్వహిస్తోంది. ఇందులో భాగంగా మొదలైన ఈ కార్యక్రమానికి ముఖ్య అతిథిగా GSI అదనపు డైరెక్టర్ జనరల్ జనార్ధన్ ప్రసాద్ హాజరై మాట్లాడుతూ సమర యోధుల త్యాగాలు, పోరాటం కారణంగానే నేడు మనం స్వాతంత్య్ర అమృతోత్సవాలు నిర్వహించుకుంటున్నాం అన్నారు.
ఈ సందర్భంగా జియోలాజికల్ సర్వే ఆఫ్ ఇండియా జిల్లాల వారీగా రూపొందించిన డిస్ట్రిక్ట్ రిసోర్స్ మ్యాప్ లను ఆయన విడుదల చేశారు. ఆయా జిల్లాల వారీగా నిర్దిష్ట భూగర్భ నిల్వల వివరాలు, ఖనిజ వనరులను అవి వివరిస్తాయి. అలానే భౌగోళిక శాస్త్రాన్ని వర్ణించే ఇన్సెట్ మ్యాప్లు, జియోహైడ్రాలజీ, జియోటెక్నికల్ లక్షణాలతో ఆరు జిల్లాల వనరుల వివరాలతో తెలంగాణ రాష్ట్ర పటాలను విడుదల చేశారు. ఇందులో హైదరాబాద్, పెద్దపల్లి, వనపర్తి, మెదక్, నాగర్ కర్నూల్ మరియు కామారెడ్డి జిల్లాలు వున్నాయి. ఈ పటాలు ప్రొఫెషనల్ మరియు విద్యార్థులకు మాత్రమే కాకుండా ప్రభుత్వ విభాగాలకు ప్రయోజనకరంగా ఉంటాయని పేర్కొన్నారు.
ఈ సందర్భంగా తెలంగాణా, పాఠశాలలు మరియు విశ్వవిద్యాలయ విద్యార్థుల కోసం జియోలాజికల్ ప్రదర్శన మరియు ప్రయోగశాలల సందర్శన, GSI విజయాలపై చర్చ కార్యక్రమం, GSI కార్యకలాపాలను ప్రదర్శించడంతోపాటు భారతదేశ స్వాతంత్ర్య పోరాటంపై క్విజ్ పోటీలు తదితర కార్యక్రమాలు నిర్వహించారు.
కార్యక్రమంలో అదనపు డైరెక్టర్ జనరల్ జనార్ధన్ ప్రసాద్ మాట్లాడుతూ 2022-23 సంవత్సరంలో GSI సదరన్ రీజియన్ 184 ప్రాజెక్టులను అమలు చేస్తోందని తెలిపారు. ప్రధానంగా ఫీల్డ్ సర్వేలు, బేస్లైన్ జియోసైన్స్ డేటా ఉత్పత్తి, ఖనిజ అన్వేషణ , జియోఇన్ఫర్మేటిక్స్ మరియు పబ్లిక్ గుడ్ జియోసైన్సెస్ను కలిగి ఉండటం తో పాటు, మొత్తం 4925 చ.కి.మీ జియోలాజికల్ మ్యాపింగ్, 65,056 చ.కి.మీ జియోకెమికల్ మ్యాపింగ్, 28,800 చ.కి.మీ జియోఫిజికల్ మ్యాపింగ్ మరియు 62 ఖనిజ పరిశోధన  ప్రాజెక్టులు అమలు చేస్తున్నట్లు వెల్లడించారు.
GSI, సదరన్ రీజియన్ రాష్ట్ర ప్రభుత్వాలకు ఖనిజ అన్వేషణ నివేదికలను అందజేయడం ద్వారా కేంద్రప్రభుత్వ ఆత్మనిర్భర్ భారత్ కార్యక్రమంలో తనవంతు పాత్రను చురుకుగా నిర్వహిస్తోందన్నారు. GSI ముఖ్యమైన నివేదికలు, ప్రత్యేక ప్రచురణలు, నేపథ్య పటాలు అందుబాటులో ఉంచినట్లు నిర్వాహకులు తెలిపారు. ఇటీవలి దక్షిణ భారతదేశం యొక్క భూగర్భ శాస్త్రం మరియు ఖనిజ వనరులు, సౌత్ ఇండియా ఎకనామిక్ జియాలజీ. ఆంధ్రప్రదేశ్, తెలంగాణ, తమిళనాడు, కేరళ, కర్ణాటక జిల్లా వనరుల పటాలు, ఆంధ్రప్రదేశ్, తెలంగాణ, గోవా, కర్నాటక మరియు కేరళ యొక్క భూగర్భ శాస్త్రం మరియు ఖనిజ వనరుల రాష్ట్ర పటాలు వంటి నేపథ్య పటాలు ఉన్నాయి. ఇవన్నీ GSI పోర్టల్లో పబ్లిక్ డొమైన్లో అందుబాటులో ఉన్నాయి .
జియోసైన్స్కు సంబంధించిన కార్యకలాపాలలో భాగంగా తెలంగాణలోని నాగర్కర్నూల్ మరియు నల్గొండ జిల్లాల్లో ఫ్లోరైడ్ కాలుష్యం, తీవ్ర కిడ్నీ వ్యాధి , ఆంధ్రప్రదేశ్లోని ప్రకాశం జిల్లాలో మరియు రాయచూర్ జిల్లా,కర్ణాటకలో ఉపరి/ఉపరితల నీటిలో ఆర్సెనిక్ మరియు ఫ్లోరైడ్ కలుషితాలకు కారణమైన భూగర్భ అధ్యయనాలు కొనసాగుతున్నాయి అని తెలిపారు.
రైల్వే మంత్రిత్వ శాఖ
ఖజురహోలో అభివృద్ధి ప్రాజెక్టులను సమీక్షించిన కేంద్ర మంత్రి అశ్విని వైష్ణవ్
ఖజురహో కోసం వందే భారత్ రైలు ప్రకటన
ప్రాంత అభివృద్ధిపై ప్రజాప్రతినిధులతో చర్చ
వన్ స్టేషన్ వన్ ప్రొడక్ట్ పథకం కింద ఛతర్పూర్
ఖజురహో ఝాన్సీ నేషనల్ హైవే/ఎక్స్ప్రెస్వే పర్యటన సందర్భంగా, రైల్వే, కమ్యూనికేషన్స్, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ మాట్లాడుతూ రైల్వే స్టేషన్లలో ప్రయాణీకులకు ప్రపంచ స్థాయి సౌకర్యాలను అందించడానికి భారతీయ రైల్వే కట్టుబడి ఉందని తెలిపారు.
కేంద్ర మంత్రి పర్యటనలో భాగంగా, బుందేల్ఖండ్ ప్రాంతంలో ప్రధానమంత్రి గ్రామ యోజనలో జరిగిన పనులను సమీక్షించారు. మంత్రి మహారాజా ఛత్రసల్ కన్వెన్షన్ సెంటర్ ప్రాంతంలో అభివృద్ధి కార్యక్రమాలను పరిశీలించారు. ఈ కార్యక్రమంలో భారత ప్రభుత్వ సామాజిక న్యాయం మరియు సాధికారత మంత్రి శ్రీ వీరేంద్ర కుమార్ మరియు ఇతర ప్రజాప్రతినిధులు పాల్గొన్నారు.
ఈ సందర్భంగా, గౌరవనీయులైన రైల్వే మంత్రి ఖజురహో నుండి వందే భారత్ ఎక్స్ప్రెస్ను నడుపుతున్నట్లు ప్రకటించారు. ఛతర్పూర్, ఖజురహోలో రెండు రేక్ పాయింట్లు ఆమోదించినట్లు తెలిపారు. దీనితో పాటు, ఇప్పుడు 45,000 పోస్టాఫీసుల నుండి రైలు టిక్కెట్లను పొందవచ్చని ఆయన చెప్పారు. త్వరలో ముఖ్యమైన ప్రదేశాలలో ఆర్వోబీ/ఆర్యూబీ నిర్మిస్తున్నట్లు ఆయన తెలిపారు. రామాయణ ఎక్స్ప్రెస్, విద్యుద్దీకరణ వంటి భారత్ గౌరవ్ రైళ్ల నిర్వహణను ఆగస్టు నాటికి పూర్తి చేయనున్నట్టు తెలిపారు. అదే సమయానికి వందే భారత్ కూడా ప్రారంభం కానుంది. ప్రధాన మంత్రి 'ప్రభుత్వం ప్రజలకు సేవ చేయడమే' అనే దార్శనికతను ఈ ప్రాంతాన్ని అభివృద్ధి చేసే సమయంలో స్ఫూర్తిగా అనుసరించాలని ఆయన అన్నారు.
రైల్వే మంత్రి ఖజురహో స్టేషన్ని ప్రపంచ స్థాయి స్టేషన్గా మార్చేందుకు పునరాభివృద్ధి చేయనున్నట్లు తెలిపారు. కేంద్ర మంత్రి, స్థానిక పరిపాలన మరియు రైల్వేలతో పాటు, రైతులు వారి భూమిలో సోలార్ ప్లాంట్లను ఏర్పాటు చేసుకునేలా ప్రోత్సహించారు, వీటి ద్వారా వారి ఆదాయం పెరుగుతుందని తెలిపారు. ఇందులో భాగంగా బుందేల్ఖండ్లో పైలట్ ప్రాజెక్ట్ను ప్రారంభించనున్నారు. దీనికోసం త్వరలో భూమిని గుర్తించాలన్నారు. కిసాన్ మోర్చా, రైల్వే, జిల్లా పరిపాలన సంయుక్తంగా స్థలాన్ని గుర్తించడానికి. వన్ స్టేషన్ వన్ ప్రొడక్ట్ స్కీమ్ను కూడా విస్తరిస్తున్నామని, తద్వారా స్థానిక స్థాయి ఉత్పత్తులను స్టేషన్ల ద్వారా మార్కెట్లో అందుబాటులో ఉంచుతామని ఆయన తెలియజేశారు. ఈ పథకం కింద 1000 స్టేషన్లు చేర్చబడతాయన్న మంత్రి, ఇందులో ఛతర్పూర్ స్టేషన్ కూడా చేర్చుతున్నట్లు తెలిపారు. పన్నా సమీపంలోని సున్నపురాయి పరిశ్రమలు ముఖ్యమైనవన్న అయన, పన్నా రైల్వేతో సైతం ఇది అనుసంధానం కానుందని తెలిపారు
ఈ సందర్భంగా ఉత్తర మధ్య రైల్వే జనరల్ మేనేజర్ శ్రీ ప్రమోద్ కుమార్, వెస్ట్ సెంట్రల్ రైల్వే జనరల్ మేనేజర్ శ్రీ సుధీర్ కుమార్ గుప్తా, డివిజనల్ రైల్వే మేనేజర్ శ్రీ అశుతోష్, జిల్లా కలెక్టర్, సూపరింటెండెంట్ ఆఫ్ పోలీస్, రైల్వే పరిపాలన, జిల్లా పరిపాలన అధికారులు పాల్గొన్నారు.